CELEX: 32005D0853
Language: mt
Date: 2005-11-30 00:00:00
Title: 2005/853/KE: Deċiżjoni tal-Kummissjoni tat- 30 ta’ Novembru 2005 li tawtorizza lil Franza li topprojbixxi l-bejgħ fis-suq lill-utent aħħari, bil-għan li jinżera’ jew jitħawwel f’ċerti reġjuni ta’ Franza, ta’ materjal riproduttiv ta’ Pinus pinaster Ait. ta’ oriġini mill-Peniżola Iberika, li mhuwiex adattat għall-użu f’dawn it- territorji skond id-Direttiva tal-Kunsill 1999/105/KE (innotifikata taħt dokument C(2005) 4534)

12.12.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               632
            
         DEĊIŻJONI TAL-KUMMISSJONI
   tat-30 ta’ Novembru 2005
   li tawtorizza lil Franza li topprojbixxi l-bejgħ fis-suq lill-utent aħħari, bil-għan li jinżera’ jew jitħawwel f’ċerti reġjuni ta’ Franza, ta’ materjal riproduttiv ta’ Pinus pinaster Ait. ta’ oriġini mill-Peniżola Iberika, li mhuwiex adattat għall-użu f’dawn it- territorji skond id-Direttiva tal-Kunsill 1999/105/KE
   (innotifikata taħt dokument C(2005) 4534)
   (It-test Franċiż biss hu awtentiku)
   (2005/853/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 1999/105/KE tat-22 ta’ Diċembru ta’ l-1999 dwar il-marketing ta’ materjali riproduttivi tal-foresti (1), u b’ mod partikolari l-Artikolu 17(2) tagħha,
   Billi:
   
               (1)
            
            
               Franza talbet li tiġi awtorizzata li tipprojbixxi l-bejgħ ta’ materjal riproduttiv ta’ Pinus pinaster Ait. ta’ oriġini mill-Peniżola Iberika (Spanja u l-Portugal) lill-utent aħħari bil-ħsieb li jinżera' jew jitħawwel f’kull reġjun amministrattiv ta’ Franza ħlief Provence-Alpes-Côte-d’Azur, Languedoc-Roussillon u l-Korsika.
            
         
               (2)
            
            
               Franza appoġġat it-talba u pprovdiet l-informazzjoni kollha elenkata taħt l-Artikolu 17(2) punti (a) u (b) tad-Direttiva li tissemma hawn fuq kif speċifikat mir-Regolament tal-Kummissjoni (KE) 1602/2002 ta’ l-10 ta’ Settembru 2002 li jistipola regoli dettaljati għall-applikazzjoni tad-Direttiva tal-Kunsill 1999/105/KE fir-rigward ta’ l-awtorizzazzjoni ta’ Stat Membru biex jipprojbixxi l-bejgħ lill-utent aħħari ta’ materjal riproduttiv tal-foresti speċifiku (2).
            
         
               (3)
            
            
               Franza pprovdiet evidenza mill-koltivazzjoni kummerċjali tal-foresti li siġar tal-Pinus pinaster Ait. minn żrieragħ li joriġinaw mill-Peniżola Iberika u li ġew kkoltivati f’ reġjuni Franċiżi, bl-eċċezzjoni tar-reġjuni li jissemmew hawn fuq, ma kinux adattati għat-temperaturi baxxi li jesperjenzaw dawn ir-reġjuni. L-evidenza kienet l-effetti katastrofiċi tal-ġlata qalila fuq is-sopravivenza ta' siġar ta' din l-oriġini, b' mod partikolari fis-snin 1956, 1963 u 1985. Sar tqabbil bir-reqqa tal-kundizzjonijiet klimatiċi ta’ kull reġjun individwali ta’ provenjenza fil-Peniżola Iberika ma' dawk fir-reġjuni Franċiżi minbarra Provence Alpes-Côte-d’Azur, Languedoc-Roussillon u l-Korsika. Ir-reġjuni ta' provenjenza kienu kif definiti skond l-Artikolu 2(g) tad-Direttiva msemmija hawn fuq, imfassla, ippubblikata u mibgħuta lill-Kummissjoni u lill-Istati Membri oħrajn skond l-Artikolu 9 tad-Direttiva msemmija hawn fuq.
            
         
               (4)
            
            
               Franza għandha tiġi awtorizzata li tipprojbixxi l-bejgħ lill-utent aħħari ta’ dak il-materjal riproduttiv tal-foresta.
            
         
               (5)
            
            
               Il-miżuri stipolati f’din id-Deciżjoni huma skond l-opinjoni tal-Kumitat Permanenti dwar iż-Żrieragħ u l-Materjal għall-Propagazzjoni fl-Agrikoltura, l-Ortikoltura u l-Koltivazzjoni tal-Foresti,
            
         ADOTTAT DIN ID-DEĊIŻJONI:
   Artikolu 1
   Franza hija awtorizzata li tipprojbixxi l-bejgħ lill-utent aħħari ta’ materjal riproduttiv ta’ Pinus pinaster Ait. ta’ oriġini mir-reġjuni elenkati fl-Anness bil-għan li jinżera’ jew jitħawwel f’ kull reġjun amministrattiv ta’ Franza ħlief Provence-Alpes-Côte-d’Azur, Languedoc-Roussillon u l-Korsika.
   Artikolu 2
   Din id-Deċiżjoni hija indirizzata lir-Repubblika ta’ Franza.
   
      Magħmul fi Brussell, nhar it-30 ta’ Novembru 2005.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 11, 15.1.2000, p. 17. Direttiva kif emendata l-aħħar mill-Att ta’ Adeżjoni ta’ l-2003.
   
      (2)  ĠU L 242, 10.9.2002, p. 18.
   
      ANNESS
      Reġjuni ta’ Provenjenza fil-Peniżola Iberika għall-Pinus pinaster Ait.
      
               
                  a)
               
               
                  Spanja
                  
                              Referenza għar-reġjun ta’ provenjenza fil-lista uffiċjali Spanjola ta’ materjal bażiku approvat ippubblikata minn Spanja skond l-Artikolu 9 tad-Direttiva tal-Kunsill 1999/105/KE
                           
                           
                              Isem ir-reġjun ta’ provenjenza
                           
                        
                              1a
                           
                           
                              Noroeste-litoral
                           
                        
                              1b
                           
                           
                              Noroeste-interior
                           
                        
                              5
                           
                           
                              Bajo Tietar
                           
                        
                              15
                           
                           
                              Sierra de Espadan
                           
                        
                              16
                           
                           
                              Levante
                           
                        
                              18
                           
                           
                              Moratalla
                           
                        
                              19
                           
                           
                              Sierra Almijara-Nevada
                           
                        
                              20
                           
                           
                              Sierra Berneja
                           
                        
                              A
                           
                           
                              Benicasim
                           
                        
                              C
                           
                           
                              Litoral Catalan
                           
                        
                              D
                           
                           
                              La Safor
                           
                        
                              E
                           
                           
                              Fuencaliente
                           
                        
                              F
                           
                           
                              Sierra de Oria
                           
                        
                              G
                           
                           
                              Serrania de Ronda
                           
                        
            
               
                  b)
               
               
                  Il-Portugall:
                  
                              —
                           
                           
                              it-territorju kollu